पाएं अपने शहर की ताज़ा ख़बरें और फ्री ई-पेपरडाउनलोड करें
मध्यप्रदेश में ऑक्सीजन की कमी से होने वाली मौतें रुक नहीं रही हैं। अब बड़वानी जिला अस्पताल स्थित ट्रामा सेंटर में शनिवार रात 9 बजे ऑक्सीजन खत्म हो गई। यहां भर्ती 43 कोरोना संक्रमित तड़पने लगे।घबराए मरीज के परिवार वालों ने बाहर आकर शोर मचाया। आनन-फानन में ऑक्सीजन सिलेंडर मंगाए, मरीजों को आईसीयू में शिफ्ट किया गया। इसमें एक मरीज की मौत हो गई। इधर, मौके पर पहुंचे एडीएम का कहना है कि ऑक्सीजन का फ्लो कम हुआ था।
ऑक्सीजन की कमी की भनक लगी तो मौके पर पुलिस बल भेजा गया। अस्पताल प्रबंधन ने आनन-फानन में ऑक्सीजन सिलेंडर मंगवाए। ट्रामा सेंटर में डॉक्टर और परिजन मरीजों को बचाने में लगे रहे। रात 12 बजे तक व्यवस्था दुरुस्त हो पाई। एडीएम लोकेश कुमार जांगिड़ का कहना है कि जिला अस्पताल में ऑक्सीजन की पर्याप्त व्यवस्था है। ऑक्सीजन का फ्लो रुकने से हादसा हुआ है। वहीं अस्पताल प्रबंधन ने कहा कि मरीज की मौत दिल का दौरा पड़ने से हुआ है।
आधे घंटे तक तड़पता रहा बेटा
हाउसिंग बोर्ड निवासी मनोरमा सोनी ने बताया उनके बेटा ट्रामा सेंटर में भर्ती है। रात के 9 बजे ऑक्सीजन सेचुरेशन 94 था। आधे से एक घंटे तक ऑक्सीजन सप्लाई बंद रहने से वह तड़प उठा। यहां बार-बार ऑक्सीजन बंद होने लगी थी। डॉक्टरों को अवगत कराया, लेकिन उन्होंने एक नहीं सुनी। अब बेटे को आईसीयू में शिफ्ट में किया है। इधर, एक मरीज ने दम तोड़ दिया, डॉक्टरों के अनुसार उसकी मौत दिल का दौरा पड़ने से हुई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn